**Am năzuit, s-ajung odată**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am năzuit, s-ajung odată

Am năzuit, s-ajung odată

În Ţara scumpă cea de sus

Cu plaiuri sfinte de nespus

Şi cu-atmosfera Sa curată,

Cu mii de flori îmbălsămată

Spre slava sacră a lui Isus.

Am năzuit, să pot ajunge

În Ţara unde-i primăvară

Şi veşnicia... n-o măsoară,

Ci în etern pururea curge

Şi nimic, nu o constrânge

Ci-n linişte se desfăşoară.

Am năzuit, să văd minuni

Cu Raiul veşnic pe pământ

Cum este scris în Cuvânt...

Ca-n voia marii-Nţelepciuni

Să pot purta pe cap cununi,

Spre al mări pe Tatăl sfânt.

Cu-această sfântă năzuire

Mă mângâi zilnic sub soare

În viaţa aceasta trecătoare,

Că-n ziua cea de mântuire

Trăi-voi scumpa-mi fericire

Prin dragostea salvatoare.

Flavius Laurian Duverna

20 aprilie 2012